Nóg twee renosters gestroop, kalfie oorleefFoto: www.rhinoconservation.rog ŉ Polisiewoordvoerder, lt. kol. Ronel Otto, sê renosterkoei en haar kalf is in Hoedspruit geskiet terwyl ŉ swartrenosterbul is in Musina doodgeskiet vir sy horing. Otto sê die koei en haar kalf is vroeg Donderdagoggend op ŉ private wildsplaas naby Hoedspruit geskiet. Die koei is dood en sonder haar horing gevind terwyl die kalf oorleef het. Die karkas van ŉ swartrenosterbul is intussen laat Woensdagaand op ŉ private wildsplaas in Musina gevind. Sy horing was verwyder. SANparke het vroeër die week bekendgemaak dat 405 renosters reeds vanjaar vir hulle horings doodgemaak is. Die Nasionale Krugerwildtuin het ook aangekondig dat hy nie langer by toegangsborde ŉ aanduiding sal gee oor waar renosters hulle in die wildtuin bevind nie. 229 renosters is al vanjaar in die wildtuin gestroop.